**165/2021. (VI.14.) „kt.” sz. határozat**

**Egyes víziközmű-fejlesztések megvalósításáról**

Karcag Városi Önkormányzat Képviselő-testülete (a továbbiakban: Képviselő-testület, az Alaptörvény 32. cikk (1) bekezdés b) és e) pontjában biztosított jogkörében eljárva, a víziközmű‑szolgáltatásról szóló 2011. évi CCIX. törvény 5/F. § (1) és (4) bekezdése, továbbá a Magyarország helyi önkormányzatairól szóló 2011. évi CLXXXIX. tv. 13. § (1) bek. 21. pontja, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján az alábbiak szerint dönt:

1. A Képviselő-testület egyetért azzal, hogy Karcag Városi Önkormányzat, mint ellátásért felelős víziközmű-fejlesztést - szennyvíz gerinc- és bekötő vezeték építése és szükség szerint tervezése **-** valósítson meg az alábbi területeken:

a) Karcag, Erdei utca hiányzó szakasza,

b) Karcag, Virág utca hiányzó szakasza,

c) Karcag, Sándor utca 27/a. sz. alatti ingatlanhoz.

2.) A Képviselő-testület felkéri Karcag Városi Önkormányzat Polgármesterét arra, hogy a Karcag város víziközműveinek 2021-2035 évekre vonatkozó Gördülő fejlesztési terv módosításának előkészítéséről gondoskodjon oly módon, hogy abban a 2021. évre az 1.) pontban meghatározott víziközmű-fejlesztések kerüljenek felvételre**.**

3.) A Képviselő-testület felhatalmazza Karcag Városi Önkormányzat Polgármesterét, hogy az 1.) pontban meghatározott víziközmű-fejlesztés megvalósításához szükséges valamennyi szerződést (különösen tervezési, kivitelezésre vonatkozó vállalkozói szerződések) és annak esetleges módosításait aláírja.

4.) A Képviselő-testület az 1.) pontban meghatározott víziközmű-fejlesztést a Karcag Városi Önkormányzat 2021. évi költségvetésében elkülönített bérleti díj terhére valósítja meg.

Felelős: Szepesi Tibor, polgármester

Nyester Ferenc, önkormányzati tanácsadó

Határidő: 2021. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Jegyzője, helyben
3. Karcagi Polgármesteri Hivatal Költségvetési és Adó Iroda
4. Karcagi Polgármesteri Hivatal Jegyzői Iroda, Gazdálkodási és Kistérségi Csoport, helyben
5. Karcagi Polgármesteri Hivatal Aljegyzői Iroda, Szervezési Csoport, helyben
6. Karcag Városi Önkormányzat, Nyester Ferenc önkormányzati tanácsadó, helyben

Karcag, 2021. június 14.

|  |  |
| --- | --- |
|  | **(: Szepesi Tibor :)** |
|  | polgármester |